b'\n_START_ARTICLE_\nVakka-Suomen Sanomat\n_START_SECTION_\nHistoria\n_START_PARAGRAPH_\nVakka-Suomen Sanomien ulkoasua uudistettiin lokakuussa 2007, jolloin vuosikymmeni\xc3\xa4 muuttumattomana ollut kirjasintyyppi vaihdettiin kevyemp\xc3\xa4\xc3\xa4n ja lehden eri osastojen ulkoasua yhten\xc3\xa4istettiin. Muutoksen tarkoituksena oli kevent\xc3\xa4\xc3\xa4 lehden vanhahtavaksi ja raskaaksi moitittua yleisilmett\xc3\xa4. Muutoksen yhteydess\xc3\xa4 my\xc3\xb6s lehden toimitus- ja taittoj\xc3\xa4rjestelm\xc3\xa4t uusittiin._NEWLINE_Lehti alkoi ilmesty\xc3\xa4 2013 my\xc3\xb6s verkossa. My\xc3\xb6s verkkolehti on maksullinen._NEWLINE_Vuonna 2015 uutisoitiin, ett\xc3\xa4 lehdess\xc3\xa4 ep\xc3\xa4ill\xc3\xa4\xc3\xa4n tapahtuneen v\xc3\xa4\xc3\xa4rink\xc3\xa4yt\xc3\xb6st\xc3\xa4. Sen johdon ep\xc3\xa4iltiin k\xc3\xa4ytt\xc3\xa4neen opetusministeri\xc3\xb6n rahoja omien yritystens\xc3\xa4 tukemiseen.'